Mia sora Clara
L'Uniun rumantsch grischun (URG) fa in experiment. Ella edescha in cudesch iIlustrà ed en letras grondas, destinà per uffants dad 8-11 onns: “Mia sora Clara e las mieurs alvas” da Dimiter Inkiow.
Quai è in'emprova. Èn ils uffants en questa vegliadetgna pronts da sa confruntar cun ina tala lectura? Co reageschan els sin il rumantsch grischun? Co plascha “Mia sora Clara” a las scolaras ed als scolars rumantschs? - Tgi che legia l'istorgia vegn ad esser fascinà da questa furma simpla e precisa da raquintar e vegn a giavischar che la retscha “Mia sora Clara” vegni cuntinuada.
Sche quest cudeschet ha success e vegn acceptà en rumantsch grischun, sa mussan novas pussaivladads per realisar lectura per scolaras e scolars. Cun ina furma linguistica cuminaivla sa sbassassan ils custs. Far il medem cudesch en trais u quatter variantas chaschuna custs immens. En ina suletta furma pudess ins realisar cun las medemas expensas 3 fin 4 giadas pli blera lectura e da quella avessan noss uffants rumantschs en tuttas regiuns vairamain da basegn.
Il cudesch po vegnir retratg tar la Lia rumantscha u tar la libraria “Il Palantin” a Cuira per il pretsch da frs. 12.80.

[Pagina rumantscha]